הוועדה המשותפת של ועדת הכנסת וועדת הכספים לתקציב הכנסת לפי חוק יסודות התקציב, התשמ"ה-1985, כנסת 25, פרוטוקול מספר 3, 2023-07-11 00:00

אופיר כץ: שלום לכולם

אופיר כץ:  אני מתכבד לפתוח את ישיבת הוועדה המשותפת של ועדת הכנסת וועדת הכספים לתקציב הכנסת לפי חוק יסודות התקציב: שימוש בעודפי תקציב משנת 2022 לשנת 2023

אופיר כץ:  מי מציג את הבקשה?     

משה ארם: כבוד החשב

אופיר כץ: בבקשה אדוני

אליאסף אלעזר: תודה

אליאסף אלעזר:  אנחנו מבקשים להעביר את עודפי תקציב שנת 2022 לשנת 2023

אליאסף אלעזר:  סך כל עודפי התקציב הם כ-360 מיליון שקלים

אליאסף אלעזר:  רוב התקציב הוא תקציב שכבר מחויב

אליאסף אלעזר:  זאת אומרת, התחייבו עליו בשנת 2022 או בשנים קודמות והביצוע צפוי להיות במהלך השנה

אליאסף אלעזר:  כל הפעילויות פה בעיקרן הן פעילויות שוטפות

אליאסף אלעזר:  כמובן גם פעילויות בינוי שמתוכננות בטווח הזמן הקרוב

אליאסף אלעזר:      רובו, כמו שאמרתי, זה כבר תקציב מחויב

אליאסף אלעזר:  זאת אומרת, הכנסת כבר התחייבה לספקים לביצוע עבודות שעדיין לא בוצעו

אליאסף אלעזר:  חלקו, דרך אגב, הוא תקציב שכבר מומש

אליאסף אלעזר:  זאת אומרת, כבר שילמנו אותו לספקים על פעילות שהייתה בשנת 2022

שגית אפיק: כמה לא עודפים מחויבים מתוך העודפים?     

אליאסף אלעזר: בערך 20% לא מחויבים

שגית אפיק: פחות או יותר כמו בתקציב המדינה, נכון?     

אליאסף אלעזר: פחות או יותר, כן

אופיר כץ: מה עם חבר כנסת שמסרב לקבל את שכרו? לא פתרתם את זה?     

משה ארם: נשמח להשאיר את זה אצלנו

אופיר כץ: זה לא באמת נשאר אצלכם, זה הקטע

שגית אפיק: יש לזה פתרון

שגית אפיק:  הצענו אותו לוועדה הציבורית לשכר

שגית אפיק:  זה נמצא בדיונים

שגית אפיק:  אני מקווה שזה ייפתר

שגית אפיק:  אין לנו כרגע ח"כ כזה, כי הוא הפך להיות שר

שגית אפיק:  אנחנו מחויבים על הכסף - - -     

ינון אזולאי: זה הסכום שהוא צבר?     

אליאסף אלעזר: אני יכול לומר שמתוך העודפים - - -     

אופיר כץ: ינון, אתה שואל כמה הוא צבר? שני מיליון - - -     

ינון אזולאי: שאלתי אם זה ברקת

אופיר כץ: דיברתי על הסכום שאותו ח"כ צבר: 2

אופיר כץ: 7 מיליון

שגית אפיק: זה אותו סכום מהכנסת הקודמת

שגית אפיק:  גם בכנסת הקודמת העברנו אותו בעודפי תקציב

ינון אזולאי: מה שהוא צבר, אתה קיבלת

ינון אזולאי:  אל תתלהב

שגית אפיק: בהתאם לחוק

אופיר כץ: אתה משווה ביני לבין ניר ברקת?     

ינון אזולאי: הוא קנה קבוצות כדורגל ועכשיו הוא רוצה לקנות ח"כים

ינון אזולאי:  אתה רוצה?     

אופיר כץ: הוא לא ינסה לקנות והוא לא יכול

אליאסף אלעזר: דרך אגב, אדוני, אתה יכול לראות שכמעט 90 מיליון שקל מתוך העודפים שאנחנו מבקשים להעביר עכשיו זה סכומים שאת רובם כבר שילמנו בהסכם הפשרה עם "שפיר"

אליאסף אלעזר:  חלקם – עוד 9 מיליון – נשלם בטווח הזמן הקרוב

אליאסף אלעזר:  זה סכום מהותי מאוד מסך העודפים

אליאסף אלעזר:  אפשר לראות את זה בעמוד האחרון: 89 מיליון שקלים, תשלום לבניית אגף חדש

אליאסף אלעזר:  זה בעצם תקציב השתמשנו ברובו כבר במסגרת הסכם הפשרה עם "שפיר"

משה גפני: דיברנו על זה גם בוועדת כספים

משה גפני:  נו, אישרתם?     

אופיר כץ: לא

ינון אזולאי: חיכו לך, הרב גפני

שגית אפיק: המנכ"ל ישמש שנאשר

אופיר כץ: עצרתי בסעיף א'

אופיר כץ:  הסעיף של אותו חבר כנסת שמסרב לקבל את שכרו

אופיר כץ:  זה מה שהצטבר לו

אופיר כץ:  מעבירים את זה שוב מ-2022 ל-2023

ינון אזולאי: יש לזה פתרון בסופו של דבר?     

אופיר כץ: יש להם איזשהו רעיון לפתרון, אבל צריכים את הסכמת הח"כ, השר

אופיר כץ:  נכון?     

שגית אפיק: העלינו רעיון בפני הוועדה הציבורית לשכר שהוא רעיון אפשרי

שגית אפיק:  אפשר גם לערוך תיקון בחקיקה

שגית אפיק:  כל עוד המודלים האלה לא יאושרו בדרך כזאת או אחרת, הכנסת מחויבת לשמור את שכרו בהתאם לחוק

משה גפני: אבל אם אדם לא רוצה לקבל שכר, למה אנחנו מכריחים אותו?     

שגית אפיק: משום שהחוק קובע שחברי הכנסת מחויבים לקבל שכר

שגית אפיק:  זה נוצר כדי לייצר שוויון בין חברי הכנסת ולאפשר גם לחברי כנסת שאינם ממעמד כזה או אחר להגיע ולהיות נבחרי ציבור

שגית אפיק:  זה הרציונל שעומד מאחורי החוק

משה גפני: הייתי עושה הפגנה על זה

משה גפני:  מה שוויון? הוא לא רוצה את השכר

ינון אזולאי: 	הרב גפני, תאר לעצמך שאם הוא היה אותם שנים כמוך בכנסת – עוד כמה שנים ה-300 מיליון עודפים יהיו רק שלו

אופיר כץ: אליאסף, בגלל שהצטרפו עוד ח"כים, תחזור על מה שפתחת בו, בבקשה

אליאסף אלעזר: סך העודפים שאנחנו מבקשים להעביר משנת 2022 לשנת 2023 מסתכמים ב-360 מיליון שקל

אליאסף אלעזר:  בחלק מהכספים האלה כבר השתמשנו לתשלום חובות של שנת 2022 או יותר נכון השוטף של שנת 2022, בעיקר לסוף השנה, נובמבר-דצמבר שעוד לא מומשו

אליאסף אלעזר:  רוב העודפים, כ-80%, כבר מחויבים

אליאסף אלעזר:  התחייבנו לספקים

משה גפני: עודפים - - -         

ינון אזולאי: העודפים פה, זה מאה אחוז שעוברים משנה לשנה?     

אליאסף אלעזר: כן

אליאסף אלעזר:  100% שעוברים בשונה מהתקציבים של המשרדים, שם יש - - -     

ינון אזולאי: אולי כדאי לאמץ אץ זה גם לתקציב, רב גפני?      משה גפני (יהדות התורה):      פעם היה מקרה בכנסת של עודף והחזירו את זה

שגית אפיק: לא החזירו

שגית אפיק:  הכנסת נתנה 200 מיליון כהלוואה למשרד האוצר כשהיו לה עודפים גבוהים

שגית אפיק:  אני מבינה שהשנה החשב מנהל את התקציב בשיטה מעט אחרת מבחינת העודפים

שגית אפיק:  אולי כדאי לדבר על זה, זה עניין חשוב

אליאסף אלעזר: קודם כל אני אאשים את המנכ"ל בזה שסביר להניח שבשנה הבאה כבר נהיה - - -     

שגית אפיק: לא יהיו עודפים

אליאסף אלעזר: כן

אליאסף אלעזר:  אולי אפילו נבוא לפה לבקש תוספת תקציב

משה סולומון: אנחנו תומכים בך, המנכ"ל

משה גפני: לפי המזנון בפרסה, נראה לי שלא יהיו עודפים

ינון אזולאי: למה? חיים כהן לוקח כל-כך הרבה? 

משה סולומון: אני קיבלתי טלוויזיה חדשה לחדר

אליאסף אלעזר: אני יכול להגיד לכם שאני מאוד לא אוהב את זה

אליאסף אלעזר:  מאוד לא נוח לי עם זה - - -     

ינון אזולאי: עם השיפוצים או עם המזנון?     

אליאסף אלעזר: זה נושא אחר

אליאסף אלעזר:  מאוד לא נוח לי עם כל העודפים האלה

אליאסף אלעזר:  זה אחוז גבוה של עודפים ביחס לתקציב הכנסת ולכן אנחנו נפעל ונעשה את הכול כדי שהעודפים האלה ימומשו

אליאסף אלעזר:  אני יכול להגיד שבתקציב הבא, כל עוד אהיה פה - - -     

משה גפני: למה  זה לא נוח לך? כשמנהלים תקציב, במיוחד תקציב גדול כמו תקציב הכנסת, לא תמיד צריך להוציא כסף על כל דבר כדי שלא יישארו עודפים

משה גפני:  פעמים רבות נשארים עודפים וזו תעודת הצטיינות

משה גפני:  לא חייב שיהיה לך לא נוח

שגית אפיק: תלוי באחוז העודפים

שגית אפיק:  עודפים בשיעור של 60-50 אחוז מהתקציב זה גבוה

שגית אפיק:  הוא מדבר על עודפים  בשיעורים נמוכים יותר

משה ארם: החיסרון הוא חוסר תכנון

משה ארם:  אני חושב שלא מתכננים טוב

משה ארם:  אני יכול להגיד גם המוזיאון, בעזרת השם בנר ראשון של חנוכה 2024, ייחנך וסגרנו את הנושא של הסכם הפשרה עם "שפיר"

משה ארם:  מחלוקת שהייתה פה 17 שנים, סגרנו אותה

משה ארם:  יש תכנונים, יש תוכניות עבודה – ראיתם את התוכנית ל-2024-2023

משה ארם:  אנחנו מתכוונים לעשות סדר ואת שנת 2025, אנו מקווים שבמרץ 2025 תהיה אבן הפינה לכנסת 2030 ואנחנו נוכל לנהל את התקציב בלי עודפים

משה ארם:  גם היושב-ראש הנחה אותנו ממש לדייק את זה ואפילו אחרי שנעשה את כל השיפוצים, תקציב הכנסת ירד

משה ארם:  להעביר עודפים זה אומר שלא תכננת טוב, לא הכנת את עצמך ואתה לא משתפר עם הכסף

ינון אזולאי: מתי אתם אמורים לדרוש מהאוצר את ההלוואה? דיברו על הבינוי - - -     

משה ארם: כשנתחיל בבינוי, ילכו לשם הרבה מאוד משאבים

ינון אזולאי: אבל לא בסוף, כן?     

משה גפני: זה מזכיר לי את העורך דין הזה שכשהתבגר, נתן לבן שלו את המשרד

משה גפני:  הבן אמר לו אחרי שבוע: אבא, סגרתי את התיק הזה שנמשך פה 20 שנה

משה גפני:  ענה לו: מזה אנחנו מתפרנסים כל הזמן

משה גפני:  למה סגרתם מחלוקת?     

ינון אזולאי: תסמוך עליו שהוא פתח מחלוקת אחרת

משה ארם: דרך אגב, זה גודל משנה לשנה

אליאסף אלעזר: בנוסף לתכנון לקוי, זה מעיד גם על ביצוע לקוי

אליאסף אלעזר:  ההנהלה – היו"ר ומנכ"ל קבעו תוכניות עבודה, הוועדה והכנסת אישרו תקציב

אליאסף אלעזר:  אחוזים כאלה גבוהים מעידים על ביצוע לא טוב

אליאסף אלעזר:  בשנים קודמות הביצוע עומד על אחוזים נמוכים מאוד, ברמה של בין 40 ל-50 אחוז

אליאסף אלעזר:  זה ביצוע נמוך מאוד

אליאסף אלעזר:  אני מקווה שזה ישתנה

ינון אזולאי: טוב

ינון אזולאי:  נראה מה אתם יודעים לעשות עד השנה הבאה

משה ארם: מתי אתה צריך להחליף את הרכב, אדוני?     

ינון אזולאי: עזוב אותי עם הרכב שלך

ינון אזולאי:  אתה רוצה לפתוח את זה פה? בא נפתח את זה

ינון אזולאי:  כולל הוויז

אופיר כץ: עוד מישהו רוצה להתייחס, לשאול, להוסיף משהו? בבקשה, גברתי יושבת-הראש

הודיה קין: תודה רבה, אדוני היושב-ראש, אני פה רק כדי לוודא שתקציב הכנסת והעודפים ילכו גם לרווחת העובדים, להסכמי פרישה, להסכמי שכר

הודיה קין:  אני נמצאת איפה שיש תקציב

משה גפני: זה יפה

משה גפני:  את באה לדיון ואת צוחקת ומחייכת כל הזמן – חיכיתי לזה הרבה שנים

הודיה קין: אחרי מה שהיה לנו, כן

אליאסף אלעזר: אדוני, זו נקודה חשובה ואני רוצה לציין אותה - - -     

משה גפני: אמרת י את זה כבדיחה

משה סולומון: לא בסדר

משה סולומון:  זה משפיע על המנכ"ל

אליאסף אלעזר: היא דיברה על נושא רווחה, על תקציב הרווחה ולפני זה דיברנו על הביצוע

אליאסף אלעזר:  תקציב הרווחה שהוקצה לגמלאים בשנים קודמות הוא תקציב רווחה יפה ומשמעותי

אליאסף אלעזר:  הביצוע מתוכו היה מאוד מאוד מאוד קטן

אליאסף אלעזר:  זה עוד משהו שתורם לעודפים וזה עוד משהו שעם טיפול נכון אפשר לסייע בביצוע

אליאסף אלעזר:  זה גם טוב לרווחה של העובדים - - -     

שגית אפיק: של העובדים

שגית אפיק:  אני חושבת שהיא דיברה על רווחת העובדים

הודיה קין: אני מייצגת את עובדי הכנסת המכהנים

ינון אזולאי: היא אומרת שלגבי הגמלאים יש מישהו אחר שמייצג אותם

ינון אזולאי:  היא פה לרווחת העובדים

אופיר כץ: יש פה לרווחת העובדים?     

שגית אפיק: היא ועד עובדים

ינון אזולאי: היא ועד עובדים חי

הודיה קין: תמיד יש למה לשאוף

אופיר כץ: אני לא רואה פה או שאני מפספס

הודיה קין: אין סעיף  ייחודי

משה ארם: זה בשוטף

משה גפני: אני מאחל לך שתמיד תצחקי

ינון אזולאי: עזבו את האיחולים, תנו לענות

ינון אזולאי:  המנכ"ל, היא רוצה לדעת מה קורה עם העובדים

ינון אזולאי:  יש רווחת עובדים

משה ארם: יש לנו תוכנית מסודרת, מאורגנת

משה גפני: מה עם הרכב?     

ינון אזולאי: עוד פעם? קח את הרכב, תדאג לעובדים

משה ארם: העובדים פה עובדים קשה ומקבלים את - - -     

ינון אזולאי: באמת העובדים עובדים פה קשה

ינון אזולאי:  זה הזמן לציין אותם

ינון אזולאי:  24 שעות עובדים פה כמעט 6 ימים בשבוע

משה גפני: מצביעים?     

אופיר כץ: כן

אופיר כץ:  עוד מישהו רוצה להוסיף משהו?     

משה סולומון: כשאנחנו נמצאים בתוך אתגר כל-כך גדול, אז ודאי עובדי משמר הכנסת עושים עבודה בלתי רגילה עם כל מה שזה מצריך מהם,  אז גם כן ציין אותם פה לשבח

אופיר כץ: טוב

אופיר כץ:  מצטרף

משה גפני: נכון מאוד

ינון אזולאי: אגב, היה את הסיפור של היועצים שאמור השכר שלהם לעלות, אם אני לא טועה, נכון? מה קורה עם זה?     

משה ארם: הדבר נבחן

משה ארם:  העלינו את הנתונים בפני היו"ר

משה ארם:  אני חוזר ואומר, ב-3 השנים האחרונות הייתה עלייה של 17%

משה ארם:  עוד מעט יהיה הסכם עם ההסתדרות לעוד 11%

משה ארם:  כרגע אנחנו לא נוגעים בזה

משה ארם:  נראה את הכול

משה ארם:  למרות עבודתם הקשה של היועצים שנמצאים פה, אנחנו חושבים לנכון שכרגע – אחרי שנראה את ההסכם זה ייבחן

משה ארם:  אחרי שנבחן את הכול ונראה, זה אמור להגיע לוועדה הציבורית, שם דנים בשכר היועצים

אופיר כץ: תודה

אופיר כץ:  חבר הכנסת בועז טופורובסקי, בדיוק באנו להצביע, אלא אם כן יש לך הערה או שאלה

בועז טופורובסקי: לא

בועז טופורובסקי:  אני רק בא לעזור

משה ארם: כולל מערכת BI

אופיר כץ: 	אם כך, אנחנו עוברים להצבעה

אופיר כץ:  מי בעד ההצעה?     

אופיר כץ: ההצעה אושרה

אופיר כץ: 	ההצעה עברה פה-אחד

אופיר כץ:  בהצלחה

אופיר כץ:  תודה רבה